ประกาศกรมสรรพสามิตเรื่องหลักเกณฑ์ วิธีการและเงื่อนไขการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บน ก่อนการประเมินของพนักงานเจ้าหน้าที่[๑] เพื่อให้การวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บนก่อนการประเมินของพนักงานเจ้าหน้าที่เป็นไปโดยถูกต้องสะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความในมาตรา ๙๑ วรรคหนึ่งแห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์วิธีการและเงื่อนไขการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บนก่อนการประเมินของพนักงานเจ้าหน้าที่ไว้ ดังต่อไปนี้ข้อ ๑ ในกรณีที่มีปัญหาเกี่ยวกับจำนวนเงินภาษีที่ต้องชำระถ้าผู้ประกอบอุตสาหกรรมประสงค์จะนำสินค้าออกจากโรงอุตสาหกรรมหรือคลังสินค้าทัณฑ์บนก่อนการประเมินของพนักงานเจ้าหน้าที่ให้ผู้ประกอบอุตสาหกรรมยื่นแบบรายการภาษีพร้อมกับชำระภาษีสำหรับสินค้าดังกล่าวพร้อมกับวางเงินเพิ่มเติมเป็นประกันจนครบจำนวนภาษีที่อาจจะต้องเสียสำหรับสินค้านั้นหรือวางหนังสือค้ำประกันของธนาคารพาณิชย์ ที่จดทะเบียนตามกฎหมายไทยที่มีวงเงินค้ำประกันคุ้มกับจำนวนภาษีที่อาจจะต้องเสียเพิ่มเติมสำหรับสินค้านั้นต่อสรรพสามิตพื้นที่ ณสำนักงานสรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่แล้วแต่กรณีการวางหนังสือค้ำประกันตามวรรคหนึ่งให้ผู้ประกอบอุตสาหกรรมยื่นหนังสือค้ำประกันตามแบบที่กำหนดท้ายประกาศนี้ข้อ ๒ ให้สรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่สรุปการวางเงินประกันหรือหนังสือค้ำประกันของธนาคารของผู้ประกอบอุตสาหกรรม ตามมาตรา ๙๑ แห่งพระราชบัญญัติภาษีสรรพสามิต พ.ศ. ๒๕๖๐ในแต่ละเดือน ตามแบบท้ายประกาศนี้ และรายงานให้สำนักมาตรฐานและพัฒนาการจัดเก็บภาษี๑ หรือสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบแล้วแต่กรณีทราบ โดยผ่านเครือข่ายอินเทอร์เน็ตที่เว็บไซต์กรมสรรพสามิตhttp://www.excise.go.thข้อ ๓ ให้สรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่มีหน้าที่เก็บรักษาเงินประกันหรือหนังสือค้ำประกันของธนาคารที่วางไว้ต่อหน่วยงานของตนและต่อไปเมื่อหน่วยงานที่มีอำนาจได้ประเมินให้ผู้ประกอบอุตสาหกรรมเสียภาษีเพิ่มขึ้นจากจำนวนภาษีที่ได้ชำระไว้และได้แจ้งให้ผู้ประกอบอุตสาหกรรมทราบแล้วให้สรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่เก็บภาษีส่วนที่เพิ่มขึ้นจากเงินประกันหรือเรียกให้ธนาคารชำระเงินตามหนังสือค้ำประกันของธนาคารที่วางไว้ดังกล่าวถ้าเงินประกันหรือหนังสือค้ำประกันของธนาคารไม่คุ้มค่าภาษีที่ต้องเสียเพิ่มขึ้นให้แจ้ง ให้ผู้ประกอบอุตสาหกรรมชำระเงินเพิ่มจนครบแต่ถ้าเงินประกันมีจำนวนเกินกว่าค่าภาษีที่ต้องเสียเพิ่มขึ้นให้คืนเงินส่วนที่เกินให้แก่ผู้ประกอบอุตสาหกรรมโดยมิชักช้าทั้งนี้ให้ถือปฏิบัติตามระเบียบการเก็บรักษาเงินและการนำเงินส่งคลังของส่วนราชการ พ.ศ.๒๕๒๐ และที่แก้ไขเพิ่มเติมข้อ ๔ การดำเนินการใด ๆตามประกาศกรมสรรพสามิต เรื่อง เงื่อนไขว่าด้วยการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บนก่อนการประเมินของพนักงานเจ้าหน้าที่ที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าการดำเนินการจัดเก็บภาษีหรือการประเมินของพนักงานเจ้าหน้าที่จะเสร็จสิ้นไปข้อ ๕ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบรายงานการวางเงินประกัน หรือหนังสือค้ำประกันของธนาคารของผู้ประกอบอุตสาหกรรม ตามมาตรา ๙๑ แห่งพระราชบัญญัติภาษีสรรพสามิต พ.ศ. ๒๕๖๐๒. หนังสือค้ำประกันของธนาคาร(ดูข้อมูลจากภาพกฎหมาย)พัชรภรณ์/จัดทำ๒ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๙๙ (เล่มที่ ๑)/๒๔ พฤษภาคม๒๕๖๑